EU-komission puheenjohtaja Jean-Claude Juncker sanoi EU:n puolustavan etujaan.

Yhdysvaltain kauppakumppanit ovat vastanneet ärhäkästi presidentti Donald Trumpin ilmoitukseen teräkselle ja ja alumiinille asetettavista tuontitulleista.

Euroopan unioni ja Kanada sanoivat, että ne ryhtyvät vastatoimiin suojellakseen teollisuuttaan ja työpaikkojaan epäreilujen tuontitullien vaikutuksilta. EU-komission puheenjohtaja Jean-Claude Juncker luonnehti Trumpin suunnitelmia ”häpeilemättömäksi interventioksi, jolla yritetään suojella Yhdysvaltain kotimaista teollisuutta ja jolla ei ole minkäänlaista kansalliseen turvallisuuteen liittyvää perustetta”.